stanford-oval/wikipedia huggingface dataset:
Power Rangers Ninja Stormin zordit
Samurai Star Chopper > Samurai Star Megazord

Samurai Star Chopper pystyi muuttumaan Megazordiksi, jossa se käytti rinnassaan ollutta helikopterin roottoria suuren shurikenin tavoin ja myös Power Spherejä lisäaseistuksenaan. Tämä oli ainoa Ninja Stormin zordeista, joka selvisi viimeisestä taistelusta. Siksi sen uskotaan olevan vielä kunnossa jossain päin Power Rangers -universumia.
Samurai Star Chopper > Samurai Star Megazord > Samurai Star Dronet

Cam loi kerran kaksi etäohjattua kopiota Samurai Star Chopperista. Kopioiden avulla rangerit pystyivät muodostamaan samanaikaisesti Samurai Storm Megazordin ja Samurai Thunder Megazordin. Niitä käytettiin vain kerran, koska kopiot ylikuormittuivat pian Samurai Storm Megazordin ja Samurai Thunder Megazordin viimeistelyiskujen jälkeen.
Samurai Star Chopper > Samurai Storm Megazord

Samurai Storm Megazord syntyi, kun Samurai Star Chopper korvasi Dolphinzordin Storm Megazordin oikeana kätenä. Se ampui oikeasta kädestään voimakkaan laukauksen.
Samurai Star Chopper > Samurai Thunder Megazord

Samurai Thunder Megazord syntyi, kun Samurai Star Chopper yhdistyi Thunder Megazordin kanssa. Samurai Star Chopper asettui tässä yhdistelmässä Thunder Megazordin hartioille. Kuten Samurai Storm Megazordissä myös tässä yhdistelmässä samat Samurai Star Chopperin osat tulittivat vihollisia, mutta nyt yhdessä kahden alempana olevan pienemmän tykin kanssa.
Isommat yhdistelmät > Thunderstorm Megazord

Thunderstorm Megazord syntyi Storm Megazordin ja Thunder Megazordin yhdistyessä. Yhdistyminen tapahtui, kun Power Spheret 7 ja 8 oli ensin yhdistetty Minizordiksi. Muodostumisensa jälkeen Minizord hajosi osiin ja muodosti Thunderstorm Megazordin kypärän ja nyrkit. Thunderstorm Megazordin viimeistelyiskun nimi oli Lion Blaster.
Isommat yhdistelmät > Hurricane Megazord

Hurricane Megazord syntyi, kun Storm Megazord, Thunder Megazord ja Samurai Star Megazord yhdistyivät. Yhdistyminen tapahtui, kun punainen, crimson ja vihreä ranger pudottivat Power Spheret 15, 16 ja 17 niille tarkoitettuihin koloihin. Sen seurauksena muodostui Ninja Firebird, joka muodosti Hurricane Megazordille sen pään, kruunun ja nyrkit. Megazordin kädet syntyivät samalla tavalla kuin Thunderstorm Megazordissa, mutta Samurai Star Megazord toimi Hurricane Megazordin rintapanssarina. Hurricane Megazordin viimeistelyiskun nimi oli Typhoon Power, joka oli käytännössä jättimäinen sivuttainen pyörremyrsky. Vaikka Dolphinzord ei ollut osana tässä yhdistelmässä Tori nähtiin silti Hurricane Megazordin ohjaamossa. Tämä oli myös Megazordeista ainoa, jossa rangerit olivat yhteisessä ohjaamossa. Muissa Ninja Stormin Megazordeissa rangerit olivat yksin omien zordiensa ohjaamoissa.
Mighty Mammoth Zord

Mighty Mammoth Zord oli suuri mammuttia muistuttanut tukizord (kuten Mighty Morphin Power Rangers -sarjassa Titanus ja Tor), joka pystyi käyttämään ja ampumaan useita Power Spherejä samanaikaisesti. Thunderstorm ja Hurricane Megazordit pystyivät myös ratsastamaan sillä. Yhdistelmien epäviralliset nimet olivat Thunderstorm Mammothzord ja Hurricane Mammothzord. Mighty Mammoth Zordin sai esiin vain sähkökitaraa muistuttaneella Lightning Riff Blasterilla. Vexacus onnistui myöhemmin tuhoamaan Mighty Mammoth Zordin.
Power Spheret

Power Spheret olivat palloja, joista Megazordit saivat käyttöönsä erilaisia aseita. Power Spheren sai esiin, kun ranger laittoi zordinsa ohjaamossa haluamansa voimakiekon sille tarkoitettuun koloon. Sen jälkeen Megazordin rinnassa avautui luukku, josta Power Sphere ilmestyi ja sen sisältä paljastui zordille tilattu ase.
Power Sphere 1: Serpent Sword. Storm Megazord sai sen käyttöönsä, kun Shane, Dustin ja Tori kutsuivat sitä yhdessä. Myös Blake pystyi kutsumaan sen Thunder Megazordin käyttöön. Se oli Storm Megazordin ensisijaisesti käyttämä ase.
Power Sphere 2 & 3: Ram Hammer & Turtle Mace, joita Storm Megazord käytti. Dustin kutsui Ram Hammerin ja Tori Turtle Macen.
Power Sphere 4: Spin Blade oli Thunder Megazordin käyttämä Power Sphere, jonka Hunter pystyi kutsumaan esiin. Se oli Thunder Megazordin ensisijaisesti käyttämä ase.
Power Sphere 5 & 6: Lion Laser ja Squid Drill, joita Storm Megazord käytti Dustinin tai Torin kutsumana. Yhdessä niitä kutsuttiin Turbine Comboksi. Squid Drilliä ei koskaan käytetty yksin.
Power Sphere 7 & 8: Minizord, jota tarvittiin yhdistämään Storm Megazord ja Thunder Megazord Thunderstorm Megazordiksi. Shanen ja Hunterin kutsumat Power Spheret yhdistyivät Minizordiksi. Minizord oli toinen zord (Power Rangers Wild Forcessa olleen Animuksen jälkeen), joka osasi puhua. Minizord hajosi yhdistymiskäskyn annettuaan osiin ja muodosti Thunderstorm Megazordissa sen kypärän ja nyrkit. Minizordin äänenä toimi Greg Johnson.
Power Sphere 9: "Ninjahuivi", jota Storm Megazord käytti Shanen kutsumana. Sitä käytettiin vain kerran tilanteessa, jossa Storm Megazordin täytyi toimia alhaisilla energiatasoilla. Cam kertoi Wind Rangereille sen olleen sillä hetkellä ainoa ase, johon Storm Megazordin energiat riittivät.
Power Sphere 10: Bee Spinner, jota Samurai Star Megazord käytti Camin kutsusta. Se oli Samurai Star Megazordin ensisijaisesti käyttämä ase.
Power Sphere 11: Sting Blaster, jota Thunder Megazord käytti Hunterin kutsusta.
Power Sphere 12: Spider Catcher, jota Samurai Star Megazord käytti Camin kutsusta. Sitä käytettiin vain kerran.
Power Sphere 13: "Super Stamp", jota Storm Megazord käytti Shanen kutsusta. Sitä käytettiin vain kerran viemään Slob Goblinin keräämät ihmispostimerkit.
Power Sphere 14: Star Blazer, jota Storm Megazord käytti Dustinin tai Torin kutsumana.
Power Sphere 15, 16 & 17: Ninja Firebird, jota käytettiin yhdistämään Samurai Star, Storm & Thunder Megazordit Hurricane Megazordiksi. Ninja Firebirdin kutsuivat esiin Cam, Shane ja Hunter.
Aiheesta muualla

Power Rangers Ninja Storm (rangercentral.com) (englanniksi)
The Morphin Grid: A Power Rangers Wiki (englanniksi)
Power Rangersin zordit
| --- | --- |
TV-sarjat:  Mighty Morphin • Zeo • Turbo • In Space • Lost Galaxy • Lightspeed Rescue • Time Force • Wild Force • Ninja Storm • Dino Thunder • S.P.D. • Mystic Force • Operation Overdrive • Jungle Fury • RPM • Samurai & Super Samurai • Megaforce
Macintosh Plus

| Macintosh Plus |
| --- | --- |
 Macintosh Plus oli tuotannossa kolme ja puoli vuotta, mikä tekee siitä toistaiseksi pitkäikäisimmän Macintosh-mallin.
Valmistaja:  Apple Computer
Tuoteperhe:  Macintosh
Julkaistu:  1986
Valmistus lopetettu:  1990
Mukana toimitettu käyttöjärjestelmä:  Classic Mac OS/System 7
Suoritin:  Motorola 68000
Massamuisti:  kiintolevy
Keskusmuisti:  1 Mbit
Macintosh Plus on Apple Computerin 16. tammikuuta 1986 julkaisema tietokone. Macintosh Plus oli kolmas Macintosh-sarjaan julkaistu malli. Ensimmäiset laitteet olivat beigen värisiä, mutta vuonna 1987 mallisto muutettiin harmaaksi. Macintosh Plus sisälsi ensimmäisenä Macintoshina SCSI-liitännän, mikä helpotti lisälaitteiden kytkemistä.
Laitteisto

SCSI-liitäntä toteutettiin osaksi Macintosh Plussaa, vaikka SCSI-spesifikaatio ei ollut vielä valmis. Aikaisesta julkaisusta johtuen Macintosh Plussan SCSI-toteutus ei ole 100 % yhteensopiva kaikkien SCSI-laitteiden kanssa. Liitäntä toimi kuitenkin hyvin ja markkinoille ilmestyi nopeasti runsaasti SCSI-liitäntäisiä lisälaitteita, kuten kiintolevyjä, nauha-asemia, CD-ROM-asemia, tulostimia ja monitoreja. SCSI-liitännän lisäksi Macintosh Plus sisälsi käytettävyyttä ja laajennettavuutta parantavia ominaisuuksia. 3.5" levykeasema tarjosi edellisiin malleihin nähden kaksinkertaisen 800 kt:n tallennuskapasiteetin. Levykeasema oli tosin edelleen yhteensopimaton PC-laitteiden levykeasemien kanssa. SIMM-muistikammat mahdollistivat keskusmuistin helpon päivityksen. Vakiovarustellussa laitteistossa oli neljä 256 kt:n muistipalikkaa, muistin määrän saattoi päivittää 4 Mt:n saakka. 128 kt:n ROM sisälsi SCSI:n ja HFS:n vaatimat ajurit.
Compact Macintosh -mallisessa laitteessa sisäänrakennettu näyttö oli kooltaan 9":n 512 x 342 pikselinen, 72 PPI:n mustavalkonäyttö. Laitteessa ei ollut tuuletinta. Macintosh Plussan mukana toimitettiin System 3.0, Finder 5.1 sekä MacPaint ja MacWrite -ohjelmistot. Elokuusta 1987 alkaen ohjelmistopakettiin kuuluivat myös HyperCard ja MultiFinder. Kolmannen osapuolen ohjelmistotarjontaan kuuluivat MacDraw, Microsoft Word, Excel ja PowerPoint sekä Alduksen PageMaker.
Aiheesta muualla

Wikimedia Commonsissa on kuvia tai muita tiedostoja aiheesta .
BYTE-lehden arvostelu (Arkistoitu – Internet Archive)
Macintosh Plus:n käyttökohteita
Mac Plus -muistipäivitys (Arkistoitu – Internet Archive)
vMac – Macintosh Plus -emulaattori
Apple Macintosh
| --- | --- |
Compact Macintosh (Classic):   Macintosh 128K  Macintosh 512K  Macintosh 512Ke  Macintosh Plus  Macintosh SE SE FDHD  Macintosh SE/30  Macintosh Classic  Macintosh Classic II  Macintosh Color Classic  Macintosh Color Classic II 
II:   Macintosh II  Macintosh IIx  Macintosh IIcx  Macintosh IIci  Macintosh IIfx  Macintosh IIsi  Macintosh IIvi  Macintosh IIvx 
LC:   Macintosh LC  Macintosh LC II  Macintosh LC III  Macintosh LC III+  Macintosh LC 475  Macintosh LC 520  Macintosh LC 550  Macintosh LC 575  Macintosh LC 580  Macintosh LC 630 
Centris/Quadra:   Centris 610  Centris 650  Centris 660AV  Quadra 605  Quadra 610  Quadra 630  Quadra 650  Quadra 660AV  Quadra 700  Quadra 800  Quadra 840AV  Quadra 900  Quadra 950 
Power Macintosh:   Power Macintosh 4400  Power Macintosh 5200 LC  Power Macintosh 5260 LC  Power Macintosh 5400  Power Macintosh 5500  Power Macintosh 6100  Power Macintosh 6200  Power Macintosh 6300  Power Macintosh 6400  Power Macintosh 6500  Power Macintosh 7100  Power Macintosh 7200  Power Macintosh 7300  Power Macintosh 7500  Power Macintosh 7600  Power Macintosh 8100  Power Macintosh 8200  Power Macintosh 8500  Power Macintosh 8600  Power Macintosh 9500  Power Macintosh 9600  Power Macintosh G3  Power Macintosh G4 Cube  Power Macintosh G4  Power Macintosh G5 
Muut mallit:   XL  Portable  Performa  TV  Twentieth Anniversary Macintosh  iMac  eMac  Mac mini  Mac Pro 
Kannettavat:   PowerBook PowerBook 100  iBook  MacBook  MacBook Air  MacBook Pro 
Palvelimet:   Apple Network Server  Apple Workgroup Server Workgroup Server 9150  Xserve 
Muuta:  Luettelo Macintosh-malleista
Käyttöjärjestelmät:   Mac OS  macOS
Magdalen College

| Magdalen College |
| --- | --- |
  

Perustettu:  1458
Sijainti:  Oxford, Englanti  Yhdistynyt kuningaskunta
Osoite:  High Street Oxford OX1 4AU
Yhteistyö:  Magdalene College (Cambridge)
Sivusto:  www.magd.ox.ac.uk
Magdalen Collegen vanha päärakennus.
Magdalen College (äännetään [ˈmɔːdlin]) on yksi englantilaisen Oxfordin yliopiston collegeista.
Magdalen College perustettiin vuonna 1458 korvaamaan toisaalla Oxfordissa sijainnut, 1448 perustettu Magdalen Hall -niminen instituutio. Collegen perusti Winchesterin piispa William of Waynflete. Perustajan laatimissa säännöissä määrätään, kuinka collegen nimi äännetään. Samoin niissä säädettiin nykyisin maineikkaan kuoron perustamisesta.
Aiheesta muualla

Kuvia tai muita tiedostoja aiheesta Magdalen College Wikimedia Commonsissa
Oxfordin yliopiston colleget
All Souls
Balliol
Brasenose
Christ Church
Corpus Christi
Exeter
Green Templeton
Harris Manchester
Hertford
Jesus
Keble
Kellogg
Lady Margaret Hall
Linacre
Lincoln
Magdalen
Mansfield
Merton
New
Nuffield
Oriel
Pembroke
Queen’s
St Anne’s
St Antony’s
S Catherine’s
St Cross
St& Edmund Hall
St Hilda’s
St Hugh’s
St John’s
St Peter’s
Somerville
Trinity
University
Wadham
Wolfson
Worcester
MD.45

| MD> 45.Tiedot |
| --- | --- |
Toiminnassa:  1996–1996
Tyylilaji:  punk rock, heavy metal
Laulukieli:  englanti
Entiset jäsenet:  Lee Ving   Dave Mustaine   Kelly LeMieux   Jimmy DeGrasso  
Levy-yhtiö:  Slab Records, 1996   Capitol Records, 2004  
Infobox OKNimi-testi OK: 
MD.45 oli yhdysvaltalainen metalliyhtye ja sivuprojekti, jonka perustivat yhdessä Megadethin laulaja-kitaristi Dave Mustaine, Fearin laulaja-kitaristi Lee Ving, Electric Love Hogsin basisti Kelly LeMieux sekä entinen Suicidal Tendenciesin rumpali Jimmy DeGrasso. Yhtyeen ainoa julkaisu on vuonna 1996 ilmestynyt albumi The Craving, josta julkaistiin vuonna 2004 uusintapainos. Vuoden 2004 painoksessa alkuperäisen laulajan Lee Vingin sijaan kitaristi Dave Mustaine laulaa kaikki kappaleet.
Yhtyeen nimen alkuperä juontuu Dave Mustainen nimen alkukirjaimista (M ja D), kun taas luku 45 on roomalaisissa numeroissa VL, viitaten Vingin nimeen.
Kokoonpano

Dave Mustaine - kitara, laulu albumin remasteroidulla versiolla
Lee Ving - laulu alkuperäisellä painoksella
Kelly LeMieux - basso
Jimmy DeGrasso - rummut
Diskografia

The Craving (1996)
Aiheesta muualla

MD.45 Encyclopaedia Metallumissa (englanniksi)
MD.45 Discogsissa. (englanniksi)
Mangkra Souvannaphouma

Prinssi Mangkra Souvannaphouma (s. 1938) on Laosin prinssin Souvanna Phouman poika.
Vuodesta 1975 hän on asunut maanpaossa Pariisissa Ranskassa. Hän on naimisissa ja hänellä on neljä lasta. 
Mangkra Souvannaphouma on Laosin demokratiakomitean perustaja, jonka pääsuunta on perustaa maahan perustuslaillinen demokraattinen monarkia. Mangkran perheeseen kuuluu prinssit Sauryavong Savang, Soulivong Savang ja Thayavong Savang. Mangkra uskoo että Laosin kuninkaallinen perhe voisi muuttaa maan demokraattiseksi.
Mangazeja

Mangazeja (ven. Мангазе́я) oli Venäjällä Länsi-Siperiassa Tazjoen varrella 1600-luvulla sijainnut kaupunki.
Vuosina 1601–1607 venäläiset sotilaat rakensivat puisen linnakkeen Tazin oikealle rannalle, 300 kilometrin päähän joen suusta. Sen kautta kulki Mangazejan kauppareitti, joka suuntautui Vienanjoen suulta meritse Jamalille, jokien kautta Obin lahteen ja Tazjoelta kannaksen yli Jenisein sivujoelle Turuhanille. Linnakkeen yhteyteen syntyi turkiskaupan keskuksena toiminut Mangazejan kaupunki.
Turkiseläinten ehdyttyä 1600-luvun puolivälissä kaupunki menetti taloudellisen merkityksensä ja se hylättiin. Varuskunta siirrettiin Jeniseille, jonne vuonna 1672 perustettiin Novaja Mangazeja -niminen kaupunki (1780-luvulta lähtien Turuhansk). Mangazejassa tehtiin arkeologisia kaivauksia vuosina 1968–1970 ja 1973. Nykyään paikan lähellä sijaitsee Jamalin Nenetsian Krasnoselkupin piirin Sidorovskin kylä.
Luettelo tunnetuista vaasalaisista

Tämä on luettelo tunnetuista henkilöistä tai ilmiöistä, jotka ovat kotoisin tai ovat asuneet Vaasassa.
Tunnettuja vaasalaisia > Liike-elämän edustajat

Alfred Burman, johtaja ja valtiopäivämies
Rabbe Grönblom, ravintolayrittäjä
Erik Hartman, konsuli ja johtaja
Stefan Ingves, keskuspankin pääjohtaja
Simo Kuntsi, yritysjohtaja ja taiteen keräilijä
Joachim Kurtén, kauppaneuvos ja valtiopäivämies
Tuomas Laurell, kauppaneuvos
August Alexander Levón, teollisuusmies
Johan Wilhelm Samberg, johtaja, rehtori ja valtiopäivämies
Axel Schauman, toimitusjohtaja ja kauppaneuvos
Harry Schauman, konsuli ja liikemies
Paul Hugo Sölfverarm, johtaja ja valtiopäivämies
Mauri Visuri, yritysjohtaja ja hallitusammattilainen
Carl Gustaf Wolff, kauppias, laivanvarustaja ja valtiopäivämies
Tunnettuja vaasalaisia > Yhteiskunnalliset vaikuttajat

Manne Aspelin, opettaja, historioitsija ja toimittaja
Karl Hedman, taidekeräilijä, lääkäri ja mesenaatti
Rosina Heikel, lääkäri
Alba Hellman, opettaja ja filantrooppi
Hilda Hellman, opettaja ja raittiustyön uranuurtaja, vapaakirkollisen toiminnan perustaja
Eliel Levón, rehtori
Ossian Schauman, lääkäri ja järjestöjohtaja
Tunnettuja vaasalaisia > Yhteiskunnalliset vaikuttajat > Akateemikot

Timo Airaksinen, filosofian professori
Otto Alcenius, opettaja, numismaatikko ja kasvitieteilijä
Erkki Almberg, lehtori, professori ja kirjailija
Håkan Andersson, kasvatustieteilijä ja professori
Knut Cannelin, kielitieteilijä
Carl Gustaf Estlander, kirjallisuuden professori ja valtiopäivämies
Rudolf Hammarström, lehtori ja luonnontutkija
Sixten Korkman, taloustieteilijä
Björn Kurtén, paleontologi ja kirjailija
Artturi Leinonen, professori, toimittaja, kirjailija, poliitikko
Alf-Erik Lerviks, emeritusprofessori
Mauri Palomäki, talousmaantieteen professori
Oskar Rancken, filosofian tohtori, professori ja lehtori
Vilhelm Rosenqvist, kouluneuvos, professori, valtiopäivämies ja kansanedustaja (RKP)
Timo Rothovius, laskentatoimen ja rahoituksen professori
Kari Uusikylä, kasvatustieteilijä
Yrjö Sakari Yrjö-Koskinen, vapaaherra, senaattori, professori ja historioitsija
Tunnettuja vaasalaisia > Yhteiskunnalliset vaikuttajat > Virkamiehet

Leif Blomqvist, diplomaatti
Eero Corell, hovioikeuden presidentti
Frans Viktor Eriksson, juristi, valtiopäivämies ja hovioikeuden presidentti
Johan Carl Emil af Frosterus, hovioikeuden presidentti ja valtiopäivämies
Johan Edvard Heikel, hovioikeudenneuvos
Felix Johansson, hovioikeuden presidentti
Alexander Järnefelt, kuvernööri ja valtiopäivämies
Lorenzo Kihlman, prokuraattori, diplomaatti ja KHO:n jäsen
Karl Arvid Krabbe (1779–1835), tuomari, virkamies ja valtiopäivämies
Magnus Arvid Krabbe (1818–1882), juristi ja valtiopäivämies
Lennart Osvald Laurén, laamanni
Hugo Malmberg, lakimies, oikeusministeri, hovioikeuden presidentti
Jaakko Numminen, kansliapäällikkö
Arvi Paasikoski, juristi ja oikeusneuvos
Anna-Kaisa Pusa, kuntajohtaja
Eero Rewell, hovioikeuden presidentti
Waldemar Schauman, kuvernööri ja upseeri
Ernst Wilhelm Tegengren, tuomari ja valtiopäivämies
Karl Reinhold von Willebrand, yli-insinööri
Knut Gustaf Åkesson, juristi ja valtiopäivämies
Tunnettuja vaasalaisia > Yhteiskunnalliset vaikuttajat > Poliitikot

Santeri Alkio, kansanedustaja (ml.)
Kim Berg, kansanedustaja (SDP)
Viktor Blomqvist, tehtailija ja kansanedustaja (SDP)
Johan Broman, kansanedustaja (RKP) ja kihlakunnantuomari
Axel Cederberg, kansanedustaja (RKP) ja hovioikeuden presidentti
John Forsberg, kansanedustaja (RKP) ja pappi
Hilda Hannunen, kansanedustaja (SDP/SSTP)
Abraham Harjula, kansanedustaja (SDP)
Mauri Honkajuuri, kansanedustaja (suom.)
Herman Höckert (1749–1835), kauppaneuvos, raatimies ja valtiopäivämies
Jaakko Ikola, kansanedustaja (Kokoomus), päätoimittaja
August Isaksson, kansanedustaja (SSTP), toimittaja
Otto Jacobsson, kansanedustaja (RKP), varatuomari
Mikko Järvinen, kansanedustaja (SKDL)
Eeva Kauppi, kansanedustaja (Kokoomus)
Johannes Klockars, kansanedustaja (RKP), toimittaja
Verner Korsbäck, ex-kansanedustaja (RKP)
Susanna Koski, kansanedustaja (Kokoomus)
Heikki Koskinen, kansanedustaja (Kokoomus)
Miapetra Kumpula-Natri, poliitikko (SDP)
Augusta Krook, opettaja ja kansanedustaja (RKP)
Toivo Latva, kansanedustaja (SSTP), toimittaja
Artturi Leinonen, kansanedustaja (ml.)
Harri Moisio, poliitikko (Vasemmisto)
Håkan Nordman, kansanedustaja (RKP)
Torsten Nordström, insinööri, kansanedustaja (RKP), ministeri
Ole Norrback, kansanedustaja (RKP), ministeri
Jukka Mäkynen, kansanedustaja (PS)
Matias Mäkynen, kansanedustaja (SDP)
Markku Mäntymaa, kansanedustaja (Kokoomus)
Karl Ottelin, kansanedustaja (RKP)
Seppo Rapo, kaupunginvaltuutettu (Kokoomus)
Juhani Raudasoja, kansanedustaja (SDP)
Anne Rintamäki, kansanedustaja (PS)
Akseli Rodén, kansanedustaja (SDP)
Mauritz Rosenberg, kansanedustaja
Lorenzo Runeberg, lääkäri ja valtiopäivämies
Janne Sankelo, kansanedustaja (Kokoomus)
Otto Slätis, kansanedustaja (RKP), agronomi
Gösta Stenbäck, kansanedustaja (RKP), oikeusneuvos
Joakim Strand, kansanedustaja (RKP), juristi
Alwar Sundell, kansanedustaja (RKP)
Karl Söderholm, kansanedustaja
Sten Söderström, kansanedustaja
Maria Tolppanen, kansanedustaja (SDP), toimittaja
Eric von Troil, kansanedustaja (RKP), kihlakunnantuomari
Iisakki Valavaara, kansanedustaja (SDP), konttoripäällikkö
Jarmo Wahlström, kansanedustaja (SKDL), opettaja
Johannes Wirtanen, kansanedustaja
Marjatta Vehkaoja, kansanedustaja (SDP)
Toivo Åsvik, kansanedustaja (SKDL), työmies
Tunnettuja vaasalaisia > Yhteiskunnalliset vaikuttajat > Toimittajat

Ossian Ansas, päätoimittaja, lehdenkustantaja ja valtiopäivämies
Jaakko Ikola, toimittaja, kansanedustaja (Kokoomus)
Ilmari Laukkonen, päätoimittaja, historioitsija ja opetusneuvos
Ludvig Leonard Laurén, lehtimies, lehtori ja kirjailija
Maija Lehmusvirta, uutisankkuri
Artturi Leinonen, toimittaja, kirjailija, opettaja ja kansanedustaja (Maalaisliitto)
Raija Pelli, toimittaja
Eino Salli, toimittaja ja kansakoulunopettaja
Waldemar Sandman, toimittaja
Ludvig Unggren, toimittaja
Heikki Wirtanen, toimittaja
Tunnettuja vaasalaisia > Yhteiskunnalliset vaikuttajat > Sotilaat

Axel Henning Krabbe (1823–1865), upseeri ja valtiopäivämies
Berndt Procopé, komentaja
Gustaf Ramsay, komentaja
Jaakko Smolander, upseeri, vara-amiraali evp
Axel Stenius, komppanianpäällikkö
Emil Öist, jääkärivääpeli ja suojeluskuntaupseeri
Tunnettuja vaasalaisia > Hengelliset vaikuttajat

Alfons Andström, pastori ja evankelista
Mikaela (Röpelinen), igumenia
Stefan Sigfrids, saarnaaja
Niilo Yli-Vainio, saarnaaja
Tunnettuja vaasalaisia > Kulttuurin edustajat > Arkkitehdit

Asko Halme, kuvanveistäjä ja kaupunginarkkitehti
Bertel Liljequist, kirkkoarkkitehti
Karl Viktor Reinius, arkkitehti
Viljo Revell, arkkitehti
Carl Axel Setterberg, kaupunginarkkitehti
J. S. Sirén, arkkitehti
Alfred Wilhelm Stenfors, arkkitehti
Fredrik Thesleff, arkkitehti
Tunnettuja vaasalaisia > Kulttuurin edustajat > Kirjailijat

Yvonne Hoffman, kirjailija
Erika Husberg, runoilija
Ester Ståhlberg, kirjailija ja presidentti K. J. Ståhlbergin puoliso
Hanna Tuuri, kirjailija ja opettaja
Eliel Vest, kirjailija ja lehtori
Tunnettuja vaasalaisia > Kulttuurin edustajat > Muusikot

Siru Airistola, laulaja
Ami Aspelund, laulaja
Monica Aspelund, laulaja
Annika Eklund, iskelmälaulaja
Aki Hahto, muusikko
Kai Hahto, muusikko
Vesku Jokinen, muusikko
André Linman, laulaja ja kitaristi
Juha Tapio, laulaja
Lauri Tähkä, muusikko ja lauluntekijä
Tunnettuja vaasalaisia > Kulttuurin edustajat > Näyttelijät

Kirsi Asikainen, näyttelijä
Markus Blom, ääninäyttelijä
Aki Hahto, näyttelijä ja muusikko
Ulla Koivuranta, näyttelijä
Vilho Kosunen, näyttelijä
Sannah Nedergård, näyttelijä
Gunilla Nyroos, näyttelijä
Ritva Oksanen, näyttelijä ja laulaja
Jani Toivola, näyttelijä, tanssija, juontaja ja ex-kansanedustaja
Tunnettuja vaasalaisia > Kulttuurin edustajat > Taiteilijat

Veli Ekroos, taidegraafikko
Kaarina Heikinheimo, tekstiilitaiteilija
Fritz Jakobsson, muotokuvamaalari
Risto Jalonen, kuva- ja sanataiteilija
Aarne Lintulaakso, jazzmuusikko ja taidemaalari
Aulis Louko, taidemaalari ja kuvanveistäjä
Nándor Mikola, taidemaalari
Pentti Paschinsky, valokuvaaja
Asko Salmi, plastiikkakirurgi ja valokuvataiteilija
Veikko Takala, taidemaalari
Juha Tammenpää, taidegraafikko
Tapani Tammenpää, taidegraafikko
Einari Uusikylä, taidemaalari
Pentti Uusikylä, taidemaalari
Carl Wargh, taidemaalari
Julia Widgrén, valokuvaaja
Tunnettuja vaasalaisia > Kulttuurin edustajat > Viihde

Essi Unkuri, missi
Tunnettuja vaasalaisia > Urheilun edustajat > Yksilöurheilijat

Marko Björs, kouluratsastaja, ratsastusvalmentaja
Tea Finni, pikajuoksija
Mikaela Ingberg, keihäänheittäjä
Heikki Kallio, shakinpelaaja
Olavi Laurila, jousiampuja
Ida Välimäki, pikajuoksija
Joni Mäki, maastohiihtäjä
Tunnettuja vaasalaisia > Urheilun edustajat > Joukkueurheilijat > Jääkiekko

Raimo Brax, jääkiekkoilija
Håkan Hjerpe, jääkiekkoilija
Miika Koivisto, jääkiekkoilija
Toni Kähkönen, jääkiekkoilija
Jari Munck, jääkiekkoilija
Oskar Osala, jääkiekkoilija
Tommi Pullola, jääkiekkoilija
Patrik Westerback, jääkiekkoilija